തിയേറ്ററുകള് തുറക്കാന്ഇനി വൈകരുത് സംസ്ഥാനത്തെ സിനിമ തിയേറ്ററുകള് അടുത്തുതന്നെ തുറക്കാന് കഴിയുമെന്ന് സാംസ്കാരിക മന്ത്രി സജി ചെറിയാന് പറയുകയുണ്ടായി.പ്രത്യാശ പകരുന്ന പ്രഖ്യാപനമായിരുന്നെങ്കിലും ബാറുകളിലും ഹോട്ടലുകളിലും ഇരുന്നു ഭക്ഷണം കഴിക്കാന് അനുവദിച്ചപ്പോഴും തിയേറ്ററുകളുടെ കാര്യത്തില് തീരുമാനമായില്ല.അതിനിയും വൈകരുത്. സ്കൂളുകള് ഉള്പ്പെടെ തുറന്നു പ്രവര്ത്തിപ്പിക്കുമ്ബോള് തിയേറ്ററുകള് മാത്രം അടച്ചിടുന്നതിലെ സാംഗത്യം മനസിലാക്കാന് പ്രയാസമാണ്.വാക്സിനേഷന്റെ കാര്യത്തില് കേരളം വളരെ മുന്നിലുമാണ്.ദീര്ഘകാലമായി തിയേറ്ററുകള് അടഞ്ഞുകിടക്കുന്നതിനാല് സിനിമ വ്യവസായം തകര്ന്ന് തരിപ്പണമായകാര്യം ഏവര്ക്കും അറിവുള്ളതാണ്.നൂറ്റി അമ്ബതിലധികം സിനിമകളാണ് ചിത്രീകരണം പൂര്ത്തിയാക്കി റിലീസിന് കാത്തിരിക്കുന്നത്.ഇതിന്റെയാക്കെ മുതല്മുടക്ക് കോടികളാണ്. സിനിമയുമായി ബന്ധപ്പെട്ട് പ്രവര്ത്തിക്കുന്നവരടക്കം ജീവിതം വഴിമുട്ടിയവരുടെ കാര്യം പരമദയനീയമാണ്.മറ്റു സംസ്ഥാനങ്ങളില് പലയിടങ്ങളിലും തിയേറ്ററുകള് ഇതിനോടകം തുറന്നുകഴിഞ്ഞു.കേരളത്തില് മാത്രം അടച്ചിട്ടിട്ട് എന്ത് പ്രയോജനം.തിയേറ്ററുകള് തുറക്കാന് ഇനി വൈകിയാല് സിനിമാവ്യവസായം പിന്നീട് കരകയറുമോയെന്നുതന്നെ സംശയമാണെന്ന് പൊതു അഭിപ്രായമുയര്ന്നിട്ടുണ്ട്.അതിനാല് എത്രയും വേഗം സംസ്ഥാനത്തെ തിയേറ്ററുകള് തുറക്കാന് സര്ക്കാര് തയ്യാറാകണം.അത്തരമൊരു തീരുമാനം വരുമ്ബോള് കൊവിഡ് മാനദണ്ഡങ്ങള് കൃത്യമായി പാലിക്കാന് തിയേറ്റര് ഉടമകളും തയ്യാറാവണം.